မွန်ပြည်တော်လှန်ရေးတပ်

မွန်ပြည်တော်လှန်ရေးတပ် (; အတိုကောက် MSRF)သည်   မြန်မာနိုင်ငံရှိ တိုင်းရင်းသား လက်နက်ကိုင်အဖွဲ့အစည်းတစ်ခုဖြစ်သည်။၂၀၂၁ ခုနှစ် အာဏာသိမ်းမှုပြီးနောက်၊ MSRF သည် မွန်ပြည်နယ်အတွင်း ပထမဆုံး သေနတ်ဖောက်ကာ တော်လှန်ခဲ့သည့် မွန်လူမျိုးအခြေပြု တပ်တစ်ခုလည်း ဖြစ်ခဲ့သည်။

 သမိုင်းအကျဥ်း 
မွန်ပြည်တော်လှန်ရေးတပ် ကို ၂၀၂၁ ခုနှစ်၊သြဂုတ် ၇ ရက် တွင်  ဗိုလ်မှူးထူး (လက်ရှိတပ်ရင်းမှူး နိုင်ဒရာဂွန်) ဦးဆောင်ပြီး လူ ၇ ဦး၊ လက်နက် ၃ လက်ဖြင့် ရေးမြို့နယ်တောင်ပိုင်းတွင် စတင်ဖွဲ့စည်းခဲ့သည်။

ပထမဦးဆုံး စစ်ဆင်ရေးကို  ၂၀၂၂ ခုနှစ်၊ စက်တင်ဘာ ၁ ရက် တွင် မွန်ပြည်နယ်တောင်ပိုင်း၊ရေးမြို့နယ်၊ ခေါဇာမြို့ရဲစခန်းအား ဆင်ဖြူရှင်စစ်ဆင်ရေးအမည်ဖြင့် သွားရောက်ပစ်ခတ်တိုက်ခိုက်ခြင်းဖြင့် စတင်ခဲ့သည်။

 စစ်ဆင်ရေးနယ်မြေများ 

မွန်ပြည်တော်လှန်ရေးတပ် သည်  မုဒုံမြို့နယ်၊ သံဖြူဇရပ်မြို့နယ် ၊ ရေးမြို့နယ်( တောင်ပိုင်း ၊ မြောက်ပိုင်း)၊  ရေဖြူမြို့နယ်၊ ကလိန်အောင်မြို့နယ်ခွဲ၊ သရက်ချောင်းမြို့နယ်တို့၌  မဟာမိတ်တပ်ဖွဲ့များနှင့်အတူ စစ်ဆင်ရေးဆောင်ရွက်သည်။

၂၀၂၂ ခုနှစ် ခေါဇာမြို့ရဲစခန်းတိုက်ပွဲ မှ  ၂၀၂၅ ခုနှစ် သြဂုတ်လအထိ မွန်ပြည်တော်လှန်ရေးတပ်သည် တိုက်ပွဲအကြိမ်ရေ စုစုပေါင်း ၆၉ ခု အထိ ဖော်ဆောင်နိုင်ခဲ့သည်။

၂၀၂၅ ခုနှစ် စက်တင်ဘာလ ၁ ရက် မွန်ပြည်တော်လှန်ရေးတပ်၏ စစ်ရေးဖော်ဆောင်မှု (၃) နှစ်ပြည့် အစီရင်ခံစာအရ ၂၀၂၄ ခုနှစ် မတ်လ မှ ၂၀၂၅ ခုနှစ် သြဂုတ်လအထိ အမှတ်(၈) ပြည်ထောင်စုလမ်းမကြီး၏ သံဖြူဇရပ်-ရေး-ထားဝယ် လမ်းပိုင်းများကို မဟာမိတ်တော်လှန်ရေးတပ်များနှင့်အတူ ပူးပေါင်း ထိန်းချုပ် စိုးမိုးနိုင်ခဲ့သည်။

 ထင်ရှားဖြစ်ရပ် 
၂၀၂၅ ခုနှစ် ဇန်နဝါရီလ ၉ရက်နေ့ မှ ၁၁ ရက်နေ့ အထိ ဆင်နွဲခဲ့သည့် ၃ ရက်တာ ကျုံလောင်းတိုက်ပွဲ သည် ထင်ရှားခဲ့သည်။
 မဟာမိတ်စုဖွဲ့မှုများ 
၂၀၂၃ ခုနှစ် ဒီဇင်ဘာ ၁၅ ရက် တွင်  မွန်ပြည်ဖက်ဒရယ်ကောင်စီ MSFC ၏ နိုင်ငံရေး ဦးဆောင်မှုကို ခံယူပြီး ကောင်စီ၏ ကာကွယ်ရေးဌာနအောက်ရှိ မွန်ပြည်အတွင်း စစ်ဒေသများ ဖြန့်ကျက်ကာ စစ်ရေးလှုပ်ရှားမှုများလုပ်ဆောင်ခဲ့သည်။

၂၀၂၅ ခုနှစ်၊ သြဂုတ် ၂၇ ရက် တွင် ပြည်သူ့ကာကွယ်ရေးတပ်မတော် PDF အမှတ် (၁) စစ်ဆင်ရေးနယ် မြေ၊ နည်းဗျူဟာ ၃၃ နှင့် မွန်ပြည်တော်လှန်ရေးတပ် တို့သည်  “ညီနောင် တပ်ဖွဲ့” အဖြစ် ဖွဲ့စည်းခဲ့သည်။ပြည်သူ့ကာကွယ်ရေးတပ်မတော်၊အမှတ်( ၁) စစ်ဆင်ရေးနယ်မြေ၊ ဗျူဟာ (၃၃) သည် အမျိုးသားညီညွတ်ရေး အစိုးရ NUG လက်အောက်ခံဖြစ်ပြီး နည်းဗျူဟာ ၃၃ ၏ လက်အောက်တွင် ဒေါနတပ်ရင်း ၂၊ YGF၊ ဒေါနတပ်ရင်း ၃၊ KBDF၊ ဒေါနတပ်ရင်း ၄ နှင့် အခြားဗျူဟာစစ်ဆင်ရေးလက်ရုံးတပ်များရှိသည်။

၂၀၂၅ ခုနှစ်၊နိုဝင်ဘာ ၂၁ ရက် တွင် မွန်ပြည်တော်လှန်ရေးတပ် (MSRF)သည်  ဗမာပြည်သူ့လွတ်မြောက်ရေးတပ်တော် (BPLA) နှင့် Force for Federal Democracy (FFD) တပ်ဖွဲ့တို့အပါအဝင် တော်လှန်ရေးတပ် ၁၉ ဖွဲ့စုဖွဲ့ထားသည့် နွေဦးတော်လှန်ရေး မဟာမိတ်တပ်ပေါင်းစုထဲ ဝင်ရောက်ခဲ့သည်။

 ကိုးကား 

ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ